TTA เจอ “Sell on fact” ดัน Upside พุ่ง โบรกฯ คาดกำไรทั้งปีโตแตะ 919 ลบ.
จังหวะช้อน TTA หลังเจอ "Sell on fact" ด้าน บล.ฟินันเซีย ไซรัส ปรับคาดการณ์กำไรปีนี้อีก 21% แตะ 919 ลบ.
จังหวะช้อน TTA หลังเจอ "Sell on fact" ด้าน บล.ฟินันเซีย ไซรัส ปรับคาดการณ์กำไรปีนี้อีก 21% แตะ 919 ลบ.
17 พ.ค. 2564

ผู้สื่อข่าวรายงานว่า ราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA วันที่ 17 พ.ค.2564 ล่าสุด ณ เวลา 10.37 น. อยู่ที่ 14.60 บาท ลบ 1 บาท หรือ 6.41% สูงสุดที่ 15 บาท ต่ำสุดที่ 13.90 บาท ด้วยมูลค่าซื้อขาย 387.09 ล้านบาท

ทั้งนี้ราคาหุ้น TTA ปรับตัวลงอย่างต่อเนื่องจากสัปดาห์ที่แล้ว หลังจากประกาศผลการดำเนินงานประจำไตรมาส 1/2564 ซึ่งผลประกอบการพลิกมีกำไร ซึ่งคาดว่านักลงทุนขายทำกำไร หลังรายงานผลการเนินงานไตรมาส 1/64 พลิกมีกำไร189.12 ล้านบาท จากปีก่อนมีผลขาดทุน 459.22 ล้านบาท (Sell on fact)
ด้าน บล.ฟินันเซีย ไซรัส ระบุใบทวิเคราะห์ ว่า TTA กำไรปกติเพิ่มขึ้น 27% เทียบไตรมาสก่อนหน้า โดยกำไรสุทธิไตรมาส 1/2564 อยู่ที่ 189.12 ล้านบาท พลิกจากขาดทุนในไตรมาส 1/2563  อยู่ที่ 459.21 ล้านบาท
โดยเป็นผลมาจากค่าระวางเรือที่ โต 0.9% เทียบไตรมาสก่อนหน้า,โต 46% เทียบช่วงเดียวกันของปีก่อนเป็น $11,392 ต่อวัน บวกกับวันทำงานที่เพิ่มขึ้นทำให้รายได้ Shipping โต 42% เทียบไตรมาสก่อนหน้า, โต 37% เทียบช่วงเดียวกันของปีก่อน
ขณะที่รายได้จากบริการนอกชายฝั่งลดลงทั้งเทียบไตรมาสก่อนหน้า, เทียบช่วงเดียวกันของปีก่อนธุรกิจขายปุ๋ยที่เวียดนามลด เทียบช่วงเดียวกันของปีก่อน เพราะขาดแคลนตู้คอนเทนเนอร์ในการส่งออกแม้กำไรตามคาดแต่เห็นสัญญาณการคุมรายจ่ายในการเดินเรือดีกว่าคาด ปรับกำไรปีนี้ขึ้น 21% เป็น 919 ล้านบาท ปรับราคาเป้าหมายขึ้นเป็น 18 บาท แนะนำ “ถือ”